Diari Oficial de la Generalitat Valenciana


Sumari del DOGV 3127, del 21-11-1997 (1997/11106)

RESOLUCIÓ de 23 d'octubre de 1997, de la Direcció Territorial d'Indústria i Energia d'Alacant, per la qual se sotmet a informació pública el Projecte d'Instal-lacions de la Xarxa de Crevillent. Ref.: JUEXPR 1997/9.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3127

Data del DOGV
:   21-11-1997

Secció del DOGV
:   ALTRES ANUNCIS - EXPROPIACIONS

Número del document
:   1997/11094


Organisme emissor
:   Conselleria d'Ocupació, Indústria i Comerç

Tipus de document
:   Resolució

3837 RESOLUCIÓ de 23 d'octubre de 1997, de la Direcció Territorial d'Indústria i Energia d'Alacant, per la qual se sotmet a informació pública el Projecte d'Instal·lacions de la Xarxa de Crevillent. Ref.: JUEXPR 1997/9. [97/X11529]
  
Als efectes previstos en el capítol III de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos i en el Reglament General del Servei Públic de Gasos Combustibles, aprovat per mitjà del Decret 2.913/1973, de 26 d'octubre, en relació amb els articles 17 de la Llei d'Expropiació Forçosa i 56 del seu Reglament, se sotmet a informació pública el projecte d'instal-lacions les característiques del qual es detallen a continuació:
  
Peticionari: Enagas, SA, amb domicili a Madrid, av. d'Amèrica, núm. 38.
  
Objecte de la petició: autorització del Projecte d'Instal·lacions de la Xarxa de Crevillent, que circula pels termes municipals d'Elx i Crevillent.
  
Descripció de les instal·lacions: conducció que, partint de la posició 15-26 del gasoducte València - Alacant, situada en el terme municipal d'Elx, subministrarà gas natural a les indústries i al consum domèstic de Crevillent.
  
Canonada: d'acer al carboni, tipus API 5L GR.X-42, amb diàmetres de 2", 4" i 6".
  
Pressió de disseny: 16 bar relatius.
  
Longitud: 12.502 metres, dels quals 1.422 circulen pel terme municipal d'Elx i 11.080 pel de Crevillent.
  
Pressupost: cent cinquanta-nou mil milions tres-centes noranta-quatre mil sis-centes setanta pessetes (258.753.863 PTA).
  
El projecte inclou els plans parcel·laris i la relació concreta i individualitzada de béns i drets afectats.
  
Afectació a finques particulars derivada de la construcció del gasoducte i les seues instal·lacions auxiliars
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres, al llarg del gasoducte, un a cada costat de l'eix, per on anirà enterrada la canonada o les canonades que es necessiten per a la conducció del gas i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
2. Prohibició de realitzar qualsevol tipus d'obra, construcció, edificació o d'efectuar qualsevol acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si escau, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es faran desaparèixer, temporalment, tots els obstacles i s'efectuaran les obres necessàries per a la línia i la instal·lació de la canalització i els elements annexos, executant-hi els treballs o les operacions necessaris per a aquests fins.
  
Cosa que es fa pública perquè en prengueu coneixement, especialment els propietaris de terrenys i tots altres titulars afectats per l'esmentat projecte, la relació dels quals s'insereix al final d'aquest anunci, perquè es puga examinar l'expedient en aquest Servei Territorial d'Indústria i Energia d'Alacant, situat al c/ Churruca, núm. 29, 03860 Alacant, i també els plànols parcel·laris als ajuntaments respectius, i presentar en triple exemplar en aquest Servei Territorial les al·legacions que consideren oportunes en el termini de vint dies, a partir de l'endemà de la inserció d'aquest anunci.